**Flori cu parfum de eroi**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Flori cu parfum de eroi

...

Eroii nu se-ntorc niciodată

În lumea din care-au plecat,

Ei și-au dăruit viața toată

Celor pentru care-au luptat!

...

Nu toți din ei au morminte,

Cu o cruce la căpătâi,

Dormind etern și cuminte,

Acolo, la moartea dintâi!

...

Eroii sunt semenii care

În numele vieții-au murit

Și-acum sunt o rază de soare

Într-un etern răsărit!

...

Eroii sunt cei ce-au murit

În numele vieții din noi

Și din ei, apoi au ieșit

Flori cu parfum de eroi!

...

În povești rămase de mult

Azi ne trezesc amintiri,

Aceia ce s-au născut

Să fie-ai credinței martiri!

...

De eroi să ne-aducem aminte

Că-n numele nostru s-au dus

La moartea fără morminte,

Ca Domnul Iisus!